सामग्री: YouTube पोस्ट समाप्त, 1

राष्ट्रवादी काँग्रेसनं महाराष्ट्रातील भाजप सरकारला पाठिंबा देणं ही आमची ऐतिहासिक चूक होती अशा स्पष्ट शब्दांमध्ये कबुली राष्ट्रवादीचे राष्ट्रीय सरचिटणीस जितेंद्र आव्हाड यांनी दिली आहे. बीबीसी मराठीने शुक्रवारी पुण्यामध्ये आयोजित केलेल्या राष्ट्र-महाराष्ट्र या विशेष कार्यक्रमातील मुलाखतीमध्ये आव्हाड यांनी आपले मत व्यक्त केले आहे.

ज्या भाजप सरकारविरोधात आपण दररोज आरोप करता त्या पक्षाच्या सरकारला आपण पाठिंबा कसा दिला होता असे विचारल्यावर आव्हाड यांनी भाजप सरकारला पाठिंबा देण्यापूर्वी अलिबाग येथे झालेल्या बैठकीमध्ये पक्षाचे 35-40 नेते उपस्थित होते. तेव्हा मी पक्षाध्यक्ष शरद पवार यांच्या शेजारी बसलो असूनही या निर्णयाला विरोध केला असे सांगितले. तसेच "जर आपण विचारधारेशी तडजोड केली तर संपून जाऊ", असं शरद पवारांना सांगितल्याचंही आव्हाड म्हणाले.

2014 साली महाराष्ट्रात झालेल्या निवडणुकांमध्ये भाजपला 122 जागांवर विजय मिळाला होता. सत्ता स्थापन करण्यासाठी भाजपला 23 जागा कमी पडत होत्या. शिवसेनेने सुरूवातीच्या काळामध्ये भाजपला पाठिंबा देण्याऐवजी मित्रपक्षात बसण्याचा निर्णय घेतला होता. तेव्हा शरद पवार यांनी भाजप सरकारला पाठिंबा देण्याचा निर्णय घेतला होता. त्यानंतर महिन्याभराच्या कालावधीनंतर शिवसेनेने सरकारला पाठिंबा देऊन  सरकारमध्ये सहभागी होण्याचा निर्णय घेतला होता.

राष्ट्रवादी काँग्रेसमधील नेते भाजपामध्ये जाण्याबद्दल विचारताच आव्हाड म्हणाले, "राष्ट्रवादीतून नेते गेले हे पवारांचं अपयश नाही तर EDचं यश आहे," असा टोला राष्ट्रवादी काँग्रेसचे राष्ट्रीय सरचिटणीस जितेंद्र आव्हाड यांनी भाजप आणि शिवसेनेत होत असलेल्या मेगाभरतीबद्दल लगावला.

काँग्रेस-राष्ट्रवादीमधून मोठ्या संख्येने नेतेगळती झाली, याविषयी तुम्हाला काय वाटतं?

जे सत्तेसाठी आमच्याजवळ होते ते गेलेच, बरं झालं ते गेले ते. आता ते EDच्या भीतीनं गेले की आणखी कशाच्या, ते मला ठाऊक नाही. पण चाळणी झाली. चांगले ते मागे राहिले, हे बरंच झालं की नाही!

म्हणून तर पवार साहेबांनी कुणाला थांबवलं नाही. जाहीर सभेत त्यांनीही 'ज्यांना जायचंय, त्यांनी जा' असंच म्हटलं.

गडकरींबद्दल तुम्ही ट्वीट केलं होतं, नेमकं तुम्हाला काय म्हणायचं होतं?

गडकरींच्या भाषणबाजीमध्ये मला मनुवादाचा गर्व जाणवला. अहो! यांच्या बापजाद्यांना अघोषित आरक्षण होतं, असं मी म्हटलं होतं. आणि मी आजही...\nमागील सामग्री खालीलप्रमाणे सारांशित केली जाऊ शकते:
पाहा व्हीडिओ -